સારાંશ માટે દસ્તાવેજ: આ મુલાકાત અંગે જાતજાતના કયાસ કાઢવામાં આવી રહ્યા છે. 

રશિયા અને અમેરિકા લાંબા સમયથી એકબીજાના વિરોધી છે, પરંતુ 2016માં અમેરિકાની રાષ્ટ્રપતિપદની ચૂંટણીમાં રશિયાની દખલગીરીના આરોપોથી બંને રાષ્ટ્રો વચ્ચેના સંબંધોમાં ફરી કડવાશ આવી ગઈ છે. 

શા માટે અમેરિકા અને રશિયા વચ્ચે તણાવ ?

શીતયુદ્ધના સમયથી (1945-1989) જ અમેરિકા અને રશિયા વચ્ચે તણાવ પ્રવર્તે છે. એ સમયે અમેરિકા અને તત્કાલીન સોવિયેટ સંઘ સામે-સામે હતા. 

બંને રાષ્ટ્રો વચ્ચે ક્યારેય પ્રત્યક્ષ રીતે યુદ્ધ નથી થયું, પરંતુ સોવિયેટ સંઘના વિઘટન બાદ અમેરિકા દુનિયાનું 'એકમાત્ર' મહાશક્તિ બની રહ્યું. જોકે, તણાવ યથાવત જ રહ્યો છે. 

પુતિન રશિયાને ફરી 'મહાશક્તિ' બનાવવા માગે છે, આ અંગેની પ્રતિબદ્ધતા અનેક વખત વ્યક્ત કરી ચૂક્યા છે. 

તમે આ વાંચ્યું કે નહીં?

ઐતિહાસિક દૃષ્ટિએ જોઈએ તો બંને રાષ્ટ્ર વચ્ચેના સંબંધ હંમેશા તણાવભર્યાં રહ્યાં છે, જો કે 2014માં રશિયાએ યૂક્રેઇન પાસેથી ક્રિમિયાને ખૂંચવી લીધું એ પછી બંને દેશ વચ્ચેના દ્વિપક્ષીય સંબંધોમાં તણાવ આવ્યો છે.

એ ઘટનાક્રમ પછી અમેરિકા તથા અન્ય રાષ્ટ્રોએ રશિયા પર આર્થિક પ્રતિબંધ લાદ્યા હતા. 

કથિત રીતે રશિયાએ 2016ની અમેરિકાની રાષ્ટ્રપતિપદની ચૂંટણીને પ્રભાવિત કરવાનો પ્રયાસ કર્યો હતો, જો કે રશિયા આ આરોપોને નકારે છે. 

ત્યારથી જ જ્યારે-જ્યારે પુતિન અને ટ્રમ્પ મળે ત્યારે તેમની ઉપર દુનિયાભરની નજર રહે છે.  

અમેરિકાની તપાસનીશ એજન્સીઝનું માનવું છે કે ચૂંટણી દરમિયાન રશિયાએ ટ્રમ્પની તરફેણમાં વાતાવરણ ઊભું કરવાનો પ્રયાસ કર્યો હતો. 

અમેરિકાના સ્પેશિયલ પ્રોસિક્યુટર રૉબર્ટ મૂલના નેતૃત્વમાં રાષ્ટ્રપતિની ચૂંટણીમાં રશિયાની દખલ અંગે તપાસ ચાલી રહી છે. ટ્રમ્પ આ પ્રકારના આરોપોને રાજકીય ગણાવીને તેને નકારતા રહ્યા છે. 

જાન્યુઆરી 2017માં ટ્રમ્પે રાષ્ટ્રપતિપદ સંભાળ્યું હતું, એ પછી તેમણે ખુદની રિપબ્લિકન પાર્ટીની પરંપરાગત નીતિ વિરુદ્ધ જઈને રશિયા સાથે સંબંધ સુધારવાના પ્રયાસ કર્યા હતા. 

ટ્રમ્પે ગત મહિને દુનિયાભરની આર્થિક મહાશક્તિઓના સમૂહ જી-7માં ફરીથી રશિયાને સામેલ કરવાની હિમાયત કરી હતી, ક્રિમિયા પર કબજા બાદ રશિયાને આ સમૂહમાંથી હાંકી કાઢવામાં આવ્યું હતું.  

બન્ને નેતો એકબીજા અંગે શું વિચારે છે?

રાષ્ટ્રપતિ ટ્રમ્પ ઘણીવાર સાર્વજનિક રીતે પુતિનના વખાણ કરી ચૂક્યા છે. 

વર્ષ 2016માં ટ્રમ્પે કહ્યું હતું, "અમારા નેતા (બરાક ઓબામા)ની સરખામણીમાં પુતિન એક સારા નેતા...\nદસ્તાવેજની સમાન ભાષામાં સારાંશ:
અમેરિકાના રાષ્ટ્રપતિ ડોનાલ્ડ ટ્રમ્પ તથા રશિયાના રાષ્ટ્રપતિ વ્લાદિમીર પુતિન વચ્ચે ફિનલૅન્ડની રાજધાની હેલસિંકી ખાતે મુલાકાત યોજાઈ રહી છે.